da de da de da de fi en en en sv da nl de bar da da da da fr nb nb nb da da da nb da de de da da es da da it da de
Astrid Schjødt Pedersen fylder 100 år | Dansk Skoleforening for Sydslesvig e.V.
Lærer fra Uffe-Skolen i Tønning runder hundrede år.
Astrid Schjødt Pedersen er født 12. maj 1916 på Skovkærgård ved Gadbjerg som nummer tre ud af en børneflok på elleve. Uddannet som lærer fra Vejle Forskoleseminarium og Danmarks Lærerhøjskole kom hun først til Stauning og dernæst kort efter 2. verdenskrig til Tønning i Sydslesvig, hvor hun fra 1946 og frem til sin pensionering havde sin lærergerning på Uffeskolen. Ligeledes har Astrid Schjødt Pedersen virket som organist i godt 50 år for de danske menigheder i området. Astrid Schjødt Pedersen har haft stor betydning for musikliv, for spejder- og ungdomsarbejde og har via flittig brevskrivning en levende kontakt til både gamle elever og storfamiliens 37 nevøer og niecer, en stribe fadderbørn og sin søskendeflok.
Et betydeligt antal gæster har gennem årene fået engagerede rundvisninger på Ejdersted og fortællinger om kulturen i grænselandet. I 2005 slog Astrid Schjødt Pedersen sig ned i Ebeltoft, hvor ferielandet på Ahl i årevis har været ramme for mange somre. Gennem to aviser, bøger, danske sange og salmer, forskellige højskoleophold og rejser bl.a. til Grønland har Astrid Schjødt Pedersen altid fulgt godt med, dog har de hundrede år efterhånden tæret på kræfterne. Dagen fejres i Ebeltoft med en kreds af venner fra bl.a. Sydslesvig og familiemedlemmer fra nær og fjern.
(Tak til Inge Schjødt for billeder og tekstbidrag)
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg